હિમાલયની યાત્રાથી હરિદ્વાર પાછા આવ્યા ૫છી જ્યારે આશ્રમનું પ્રારંભિક માળખું તૈયાર થઈ ગયું તો તેના વિસ્તાર માટે સાધનોની આવશ્યકતા જણાઈ. સમય એવો વિષમ હતો કે તેનો સામો કરવા માટે મારે કેટલાય સાધનો, ૫રાક્રમ તથા વ્યક્તિત્વ વાન સહયોગીઓની જરૂર હતી. એક સાથે બે કામ કરવાના હતા – એક સંઘર્ષ અને બીજું સર્જન. સંઘર્ષ એવી અનિચ્છનીય પ્રવૃત્તિઓ સામે કરવાનો હતો કે જે સભ્યતા, પ્રગતિ અને સંસ્કૃતિને ગળી જવા માટે મોં ફાડીને ઊભી રહી હતી. સર્જન ઉજ્જવળ ભવિષ્યનું કરવાનું છે કે જે જગતને સુખ શાંતિથી ભરપૂર બનાવી શકે.